નવી દિલ્હી : ભારતની ફાર્મા કંપનીઓને હસ્તગત કર્યા પછી બહુરાષ્ટ્રીય કંપનીઓ આવશ્યક દવાના ઉત્પાદનમાં ઘટાડો કરશે તેવી શક્યતાને ધ્યાનમાં રાખીને સરકારે જીવન રક્ષક દવાની પૂરતી ઉપલબ્ધતા સુનિશ્ચિત કરવા આકરા નિયમો બનાવવાનો નિર્ણય કર્યો છે. રૂ. 60,000 કરોડના ફાર્મા ક્ષેત્રમાં સીધા વિદેશી રોકાણ (એફડીઆઇ)ની દરખાસ્તને મંજૂરી માટે નવાં ધોરણોની વિચારણા કરવા નાણામંત્રાલયે રચેલા આંતરમંત્રાલય જૂથે આકરી કલમની તરફેણ કરી છે.